ZAPISNIK 2. REDNE SEJE ČLANOV ŽPS
ponedeljek, 7. september 2026
Prisotni:
G. župnik Andrzej Gosek, Alenka Ojsteršek, Nataša Berden, Janez Kogoj, Blaž Kuhar, Jernej Berden, Mojca Smerajec, Uroš Lamovšek, Katarina Berden, Metka Kocjančič,  Žiga Kožar, Mateja Petan, Neža Pelko, Damjan Slaviček, Marko Bizjan, Urška Pasar
Opravičili so se: 
Gašper Pelko, Neža Pelko, Damjana Kožar
Odsotni: /
Dnevni red:
1. Pregled zapisnika 1. seje
2. Obnova kašeljske cerkve
3. Kdo smo? – priročnik za člane ŽPS, 1. poglavje: Poglejmo z druge strani
4. Obisk župljanov v Podgradu
5. Srečanje zakonskih jubilantov
6. Obletnica posvetitve župnijske cerkve
7. Molitev rožnega venca in Misijonska nedelja v oktobru
8. Drugo
K tč. 1: Pregledali smo zapisnik prejšnje seje, pripomb na zapisnik ni bilo. Dogovorili smo se za oblikovanje skupine na Vibru za lažjo komunikacijo med člani. Skupino bo » ustvarila« Katarina.
K tč. 2: V nedeljo 6.9. smo v Kašlju obhajali žegnanjsko nedeljo s slovesno sveto mašo. Obnova cerkve lepo napreduje, sledi barvanje fasade. Arhitekt, ki ga je predlagala komisija zavoda za spomeniško varstvo, pripravlja projekt obnove notranjosti cerkve. G. župnik nas je seznanil, da v kašeljskem župnišču sedaj živi ga. Bena Briški iz Svetopisemske družbe. Omenil je načrte, da bo potrebno poleg cerkve postopno prenoviti in urediti tudi stare župnijske prostore in okolico. 
K tč. 3: Obravnavali smo 1. poglavje priročnika za člane ŽPS »Poglejmo z druge strani I«, ki ob svetopisemskem odlomku o Mojzesu in Jitrovem nasvetu (2 Mz 18,13–26) poudarja pomen sodelovanja in delitve odgovornosti pri vodenju skupnosti. Tako kot je Mojzes potreboval sposobne sodelavce, tudi župnik pri svojem pastoralnem delu potrebuje pomoč članov ŽPS. Njihova naloga je predvsem poslušati in opazovati življenje župnije, prepoznavati potrebe in darove ljudi ter biti župnikove »oči, ušesa in roke«, hkrati pa med župljane prinašati smer in ritem, ki ju želi dati župnik kot pastir skupnosti. Člani ŽPS so poklicani tudi k tesnemu sodelovanju in svetovanju župniku ter k skupnemu razločevanju Božje volje, saj je odgovornost za življenje in poslanstvo župnije naloga celotnega občestva, ne le duhovnika. Sledil je kratek pogovor o tem, kako doživljamo svoje poslanstvo, kako gledamo na ŽPS in ali vidimo ŽPS tudi kot prostor za svojo duhovno rast. Da bomo živeli kot skupnost, povezana med seboj, je vsak izžrebal člana ŽPS, za katerega bo do naslednje seje molil.
K tč. 4: Na pobudo našega člana Marka Bizjana smo se pogovarjali, da bi bilo dobro kot ŽPS obiskat župljane v Podgradu, jim »približati« naše občestvo, se sprehoditi po kraju, blagosloviti križ … Predlagan datum je 4. oktober ob 15.00.
K tč. 5: 3. nedeljo v septembru (20. septembra) bomo imeli srečanje zakonskih jubilantov. Marinka Kuhar, ki ima seznam, bo osebno kontaktirala pare. Vabi, da se ji kdo pridruži pri organizaciji. 
K tč. 6: v nedeljo 4. oktobra bomo obhajali obletnico posvetitve zaloške cerkve s slovesno sveto mašo in druženjem po maši. Za drugo leto bomo razmislili o obuditvi »farnega dneva« z vabilom tudi ostalim skupnostim, ki so prisotne v Zalogu.
K tč. 7: V mesecu oktobru bomo vsak dan pol ure pred večerno mašo molili rožni venec. Misijonsko nedeljo bomo obhajali 3. nedeljo v oktobru (18. oktober).
K tč. 8: 8. septembra se začenjajo delavnice molitve in življenja, ki bodo trajale do decembra. Pogovarjali smo se o pobudi za ustanovitev mladinske veroučne skupine, ki jo je pripravljen vodit Žiga Kožar. Morda bi začeli v oktobru, o terminu se še dogovarjajo. G. župnik pove, da načrtuje tudi izlet z letošnjimi birmanci, ki ga niso uspeli izvesti takoj po birmi. Katarina je predstavila izobraževanje, ki se ga je udeležila: »Življenje boli, ljubezen zdravi«, morda bi v prihodnosti  lahko delavnico v obliki 10 srečanj izvedla tudi v Zalogu. 
[bookmark: _GoBack]Naslednje srečanje bomo imeli v ponedeljek 2. novembra po večerni maši.
Sejo smo zaključili ob 21.15.
Zapisal Jernej Berden
